ᱵᱚᱰᱳᱫᱚᱨᱟ ᱩᱰᱟᱹᱱ ᱰᱟᱹᱦᱤ

ᱵᱚᱰᱳᱫᱚᱨᱟ ᱩᱰᱟᱹᱱ ᱰᱟᱹᱦᱤ (IATA: BDQ, ICAO: VABO) ᱫᱚ ᱥᱤᱧᱚᱛ ᱨᱮᱱᱟᱜ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱᱟᱜ ᱵᱚᱰᱳᱫᱚᱨᱟ ᱥᱚᱦᱚᱨ ᱨᱮ ᱢᱮᱱᱟᱜ ᱢᱤᱫ ᱰᱚᱢᱮᱥᱴᱤᱠ ᱩᱰᱟᱹᱱ ᱰᱟᱹᱦᱤ ᱟᱨ ᱥᱤᱧᱚᱛᱤᱭᱟᱹ ᱦᱚᱭ ᱯᱷᱟᱹᱫᱽ ᱟᱜ ᱴᱷᱟᱶ ᱠᱟᱱᱟ ᱾ ᱱᱚᱶᱟ ᱫᱚ ᱵᱚᱰᱳᱫᱚᱨᱟ ᱨᱮᱱᱟᱜ ᱮᱛᱚᱢ-ᱥᱟᱢᱟᱝ ᱨᱮ ᱦᱟᱨᱱᱤ ᱨᱮᱱᱟᱜ ᱥᱩᱨᱥᱩᱯᱩᱨ ᱨᱮ ᱢᱮᱱᱟᱜᱼᱟ ᱾ ᱚᱦᱢᱚᱫᱟᱵᱟᱫᱽ ᱟᱨ ᱥᱩᱨᱚᱛ ᱩᱰᱟᱹᱱ ᱰᱟᱹᱦᱤ ᱛᱟᱭᱚᱢ ᱱᱚᱣᱟ ᱫᱚ ᱜᱩᱡᱽᱨᱟᱴ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱵᱷᱟᱹᱜᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱒᱐᱒᱐ ᱥᱟᱞᱮ ᱨᱮ, ᱥᱤᱧᱚᱛ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱟᱫᱷᱤᱠᱟᱨᱤ ᱱᱚᱣᱟ ᱩᱰᱟᱹᱱ ᱰᱟᱹᱦᱤ ᱫᱚᱥᱟᱨ ᱡᱚᱛᱚ ᱠᱷᱚᱱ ᱱᱟᱯᱟᱭ ᱩᱰᱟᱹᱱ ᱰᱟᱹᱦᱤ ᱢᱮᱱᱛᱮᱭ ᱢᱟᱱᱟᱣ ᱵᱟᱛᱟᱣ ᱞᱮᱫ ᱛᱟᱦᱮᱸᱫ ᱾ ᱵᱚᱰᱳᱫᱚᱨᱟ ᱩᱰᱟᱹᱱ ᱰᱟᱹᱦᱤ ᱫᱚ ᱥᱤᱧᱚᱛ ᱨᱮᱱᱟᱜ ᱫᱚᱥᱟᱨ ᱡᱚᱛᱚ ᱠᱷᱚᱱ ᱥᱩᱦᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾
ᱴᱟᱨᱢᱤᱱᱟᱞ
ᱵᱚᱰᱳᱫᱚᱨᱟ ᱩᱰᱟᱹᱱ ᱰᱟᱹᱦᱤ ᱨᱮ ᱢᱮᱱᱟᱜ ᱚᱲᱟᱜ ᱴᱟᱨᱢᱤᱱᱟᱞ ᱫᱚ ᱵᱟᱨᱳᱫᱟ ᱯᱚᱱᱚᱛ (ᱥᱮᱫᱟᱭ) ᱨᱤᱱᱤᱡ ᱢᱚᱦᱟᱨᱟᱡᱟ ᱟᱜ ᱧᱩᱛᱩᱢ ᱛᱮ ᱧᱩᱛᱩᱢ ᱟᱠᱟᱱᱟ ᱾ ᱱᱚᱣᱟ ᱫᱚ ᱮᱴᱟᱜ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱵᱷᱮᱜᱟᱨ ᱜᱮᱭᱟ, ᱪᱮᱛᱟᱱ ᱨᱮ ᱜᱩᱡᱽᱨᱟᱴᱤ ᱟᱨᱠᱤᱴᱮᱠᱪᱚᱨ ᱥᱴᱟᱭᱤᱞ ᱟᱨ ᱰᱚᱢ ᱨᱮᱱᱟᱜ ᱢᱮᱥᱟ ᱠᱟᱛᱮᱜ ᱵᱮᱱᱟᱣ ᱟᱠᱟᱱᱟ᱾ ᱴᱟᱨᱢᱤᱱᱟᱞ ᱫᱚ ᱦᱩᱰᱤᱧ ᱜᱮᱭᱟ ᱟᱨ ᱟᱹᱰᱤ ᱜᱟᱱ ᱯᱟᱥᱮᱱᱡᱟᱨ ᱠᱚ ᱵᱟᱭ ᱥᱟᱢᱵᱽᱲᱟᱣ ᱫᱟᱲᱮᱭᱟᱠᱚᱣᱟ ᱾ ᱔,᱕᱑᱙ ᱪᱟᱹᱣᱠᱟᱹ ᱢᱤᱴᱟᱨ ᱡᱟᱭᱜᱟ ᱛᱮ ᱴᱟᱨᱢᱤᱱᱟᱞ ᱫᱚ ᱯᱟᱥᱱᱟᱣ ᱟᱠᱟᱱᱟ ᱟᱨ ᱒᱕᱐ ᱜᱚᱴᱟᱝ ᱦᱚᱲ ᱠᱚᱭ ᱥᱟᱢᱵᱽᱲᱟᱣ ᱫᱟᱲᱮᱭᱟᱠᱚᱣᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

ᱵᱚᱰᱳᱫᱚᱨᱟ ᱩᱰᱟᱹᱱ ᱰᱟᱹᱦᱤ ᱥᱤᱧᱚᱛ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱯᱚᱨᱤᱥᱚᱫᱽ ᱨᱮ

ᱛᱷᱚᱠ:ᱜᱩᱡᱽᱨᱟᱴ ᱨᱮ ᱩᱰᱟᱹᱱ ᱰᱟᱹᱦᱤ ᱠᱚ